b'\n_START_ARTICLE_\nNayaks de Chitradurga\n_START_SECTION_\nOrigen\n_START_PARAGRAPH_\nSegons el historiador Barry Lewis, els primers caps eren un simples caps locals (Dandanayakas)\xc2\xa0 de l\'imperi Hoysala, durant el seu govern del que \xc3\xa9s avui Karnataka. M\xc3\xa9s tard van atreure l\'atenci\xc3\xb3 i agra\xc3\xafment dels reis de Vijayanagar a trav\xc3\xa9s dels seus actes de valentia i va ser designats com a governadors de la regi\xc3\xb3. Segons el historiador Suryanath Kamath, els caps Chitradurga sota l\'imperi de Vijayanagara foren caps originalment al districte de Davangere a Karnataka. Algun r\xc3\xa8cord marathi els anomena Kala Pyada en admiraci\xc3\xb3 per les seves qualitats de lluita._NEWLINE_El fort Chitradurga era la seva fortalesa i el cor de la prov\xc3\xadncia.\n_START_SECTION_\nEl clan Nayaka\n_START_PARAGRAPH_\nTimmanna Nayaka (?\xe2\x80\x931588) de Matti: Un cap de Matti a la taluka de Davangere durant el govern de Saluva Narasimha._NEWLINE_Va governar les \xc3\xa0rees que cobreixen el districte de Davangere i el districte de Chitradurga._NEWLINE_Obanna Nayaka I (1588\xe2\x80\x931602)\xc2\xa0 tamb\xc3\xa9 conegut com a Madakari Nayaka I._NEWLINE_Kasturi Rangappa Nayaka I (1602\xe2\x80\x931652) El 1602, Obanna Nayaka va ser succe\xc3\xaft pel seu fill Kasturi Rangappa Nayaka. Fou un soldat valent que va desafiar al Sult\xc3\xa0 de Bijapur. El seu regnat fou ple de conflictes amb caps ve\xc3\xafns. Diverses batalles van ser lliurades amb el Poligar o Paleyagar (cap) de Basavapattana sobre territoris com Mayakonda, Santebennur, Holalkere, Anaji, i Jagalur, tots els quals finalment esdevingueren part del territori de Chitradurga.  Al temps de la seva mort el\xc2\xa0 1652, les possessions del regnes aportaven uns ingressos de 65,000 Durgi Pagodes._NEWLINE_Madakari Nayaka II (1652\xe2\x80\x931674) Rangappa Nayaka va ser succe\xc3\xaft pel seu fill Madakari Nayaka II el 1652; se li atribueixen un nombre d\'\xc3\xa8xits militars, particularment a l\'est de les regions de Chitradurga.\xe3\x80\x80Va matar a Al\xc3\xad \xc3\x80dil Xah II (Shah Adil Allah) el 1671 en una batalla a Chitradurga on el sult\xc3\xa0 havia anat a petici\xc3\xb3 dels musulmans locals que es queixaven del tractament que els hi aplicava el nayak._NEWLINE_Obanna Nayaka II (1674\xe2\x80\x931675) El seu govern va veure cr\xc3\xa9ixer el malestar civil. Va ser mort pels seus propis homes._NEWLINE_Shoora Kantha Nayaka (1675\xe2\x80\x931676) El seu govern va veure igualment un fort malestar civi i tamb\xc3\xa9 va ser mort pels seus propis homes._NEWLINE_Chikkanna Nayaka (1676\xe2\x80\x931686)_NEWLINE_Madakari Nayaka III (1686\xe2\x80\x931688)_NEWLINE_Donne Rangappa Nayaka (1688\xe2\x80\x931689)_NEWLINE_Bharamappa Nayaka de Bilichodu (1689\xe2\x80\x931721) fou el darrer dels grans Nayaks de Chitradurga, esdevingu\xc3\xa9 un aliat Maratha i va lluitar en la batalla de Dodderi el 1695 per\xc3\xb2 va haver de pagar tribut m\xc3\xa9s tard al mogols per haver donat suport als marathes. Va lluitar moltes dures batalles contra els mogols, i es diu que va construir molts temples incloent-hi el Ranganatha Swamy a Niratadi, i tancs de reg._NEWLINE_Madakari Nayaka IV (1721\xe2\x80\x931748) fou un feudatari maratha. Va ser mort durant les persistents hostilitats contra els Nayaks de Davangere._NEWLINE_Kasturi Rangappa Nayaka II (1748\xe2\x80\x931758), fill del anterior, va recuperar el territori Mayakonda. Va aconseguir aix\xc3\xb2 amb l\'ajuda del Maratha Sardar Murari Rao i el Subahdar d\'Advani. Kasturi Rangappa Nayaka va fer diverses expedicions al nord i al sud, i en la direcci\xc3\xb3 \xc3\xbaltima va obtenir algunes possessions en la regi\xc3\xb3 de Budihal. Tamb\xc3\xa9 va mantenir estrets lla\xc3\xa7os amb el subahdar de Sira. Va morir el 1754 sense un hereu. Madakeri Nayaka V, fill d\'un Bharamappa Nayaka de Janakal-Durga, esdevenia el seu successor._NEWLINE_Madakari Nayaka V (1758\xe2\x80\x931779) fou un soldat valent i un administrador perspica\xc3\xa7. Es va aliar a Haider Ali del Mysore per un temps i altres vegades fou aliat dels Marathes. Fou durant el seu temps que Haider Ali va atacar el fort de Chitradurga causant els heroics de "Onake Obavva". M\xc3\xa9s tard havent estat tra\xc3\xaft pel Marathes i alguns agents locals, Madakari Nayaka va ser derrotat per Haider Ali, agafat presoner\xc2\xa0 i executat. Els nayaks de Chitradurga formen una part integral del floklore kanar\xc3\xa8s.'